**LIDL SPROVEO OBUKU O ZAŠTITI KLIME ZA SVOJE DOBAVLJAČE**

**Lidl Srbija je u saradnji sa Privrednom komorom Srbije i Nemačkom saradnjom u Srbiji (GIZ) za svoje dobavljače održao trening na temu zaštite klime u proizvodnim procesima. Kao deo projekta „Responsible Business Hub“, Lidl je održao dvodnevnu obuku pod imenom „Climate Academy“ i na taj način pružio dobavljačima uvid u prakse kalkulacije otiska CO2 i postavljanja klimatskih ciljeva.**

Kao kompanija koja u fokus svog poslovanja stavlja društveno odgovorno ponašanje i poslovne prakse, Lidl Srbija značajnu pažnju posvećuje saradnji sa dobavljačima, koji imaju ključnu ulogu u ostvarivanju ambicioznih ciljeva kompanije za smanjenje emisija gasova staklene bašte. Trening za deo Lidlovih dobavljača bio je jedan od načina da se saradnici detaljnije upoznaju sa prioritetima u sklopu šire klimatske strategije Lidla, koja kao krajnji target postavlja redukciju operativnih emisija (Scope 1 i 2) za 80%, do 2030. u odnosu na referentnu 2019. godinu, kao i redukciju emisija povezanih sa proizvodima (Scope 3) za 75%.

„*Prvi „Climate Academy“ trening sa dobavljačima, a na temu kalkulacije CO2 bilansa i postavljanja klimatskih targeta, održan je sa ciljem da i naše saradnike podstaknemo da prate svoj klimatski uticaj i podržimo pri postavljanju klimatskih ciljeva u skladu sa Science Based Targets Initiative standardom.*“, izjavila je **Aleksandra Mirić ispred Lidlovog CSR odeljenja.**

Budući da su klimatske promene među najvećim izazovima današnjice, kompanija Lidl Srbija je odlučna da podrži i implementira principe i odredbe usaglašene na globalnom nivou. Iz tog razloga Lidl je posvećen ostvarenju zacrtanih klimatskih ciljeva, doprinoseći na taj način ispunjenju Pariskog klimatskog sporazuma.

Vodi se evidencija o otisku gasova sa efektom staklene bašte što omogućava identifikaciju potencijalnih smanjenja emisija, proveru uticaja preduzetih mera i dokumentovanje napretka u postizanju klimatskih ciljeva. Jedan od važnih preduslova u tom smislu je prelazak na korišćenje električne energije iz obnovljivih izvora, zbog čega Lidl nabavlja obnovljivu energiju iz električne mreže, a u perspektivi je planirana i vlastita proizvodnja.

Zbog svojih napora na ovom polju, Lidl je dobitnik više priznatih sertifikata poput ISO 50001 za održivo upravljanje potrošnjom energije, dok je 80% prodavnica dobilo EDGE sertifikat koji svedoči o smanjenoj potrošnji vode i energije, i smanjenoj emisiji gasova staklene bašte.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 70 prodavnica u 40 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)